Here is a page extracted from Wikipedia that may contain CSS, HTML, and a lot of unformatted text.

Title: اوهان هاجوب جستنيان
Content: أوهان هاجوب جستنيان (1913 - 2001), مصور سينمائى مصرى ارمنى ومخترع وصانع ومصمم كاميرات التصوير السينمائى وأدوات التصوير فهو علامة بارزة فى تاريخ التصوير السينمائي فى مصر .

اتولد أوهانيس هاجوب كوستنيان المشهور ب(أوهان) فى 8 يناير 1913 فى حي باب الشعرية الشعبي بالقاهرة من أبوين مصريين من اصول أرمينية .

فى سن 22 سنه صنع اول كاميرا صامتة للتصوير السينمائي مقاس 35 ملليمترا للمحترفين ، وكان ده سنة 1935 فى اسكندرية

بعدها انشاء أستوديو سينمائي مع أهم منتج وموزع سينمائي وقتها هو ميشيل تلحمى
وقام فى فى 8 شهور ببنى استوديو وتخطيطه وصنع كل معداته من كاميرات ومعدات إضاءة وصوت وآلات مونتاج وماكينات تحميض وطبع للمعمل وصالة عرض لانه ولظروف الحرب ماكنش ممكن استيراد اى شيء من الخارج، وكان اول انتاج الأستوديو فيلم "عنتر وعبلة" اخراج نيازى مصطفى وبطولة كوكا و سراج منير.

وفي سنة 1938 فى اسكندرية إنتج وصور و إخرج فيلم باسم "دونجا"

وأنشأ أوهان برضه أستوديو (رامي) باسكندرية سنة 1948، وسافر مع المخرج احمد كامل مرسى ل العراق ليصلح كل الالات هناك ويصور فيها فيلم (ليلى فى العراق) سنة 1949، وفى رجوعه مر على بيروت للإشراف على تركيب معمل الالوان الجديد هناك، وأنشأ 9 دور عرض صيفية فى نيجيريا بجميع الاتها ومستلزمات صيانتها. ولما رجع أوهان لمصر صنع الات لتصوير عناوين الافلام، فصنع 24 كاميرا من النوع ,ده وكان اخر اختراعاته وابتكاراته الة لتحويل شريط الفيديو لشريط سينمائي.

تكريمه 

 اتكرم من جمعية الفيلم فى سنة 1977 و سنة 1988
 واتكرم فى مهرجان الاسكندرية الدولي سنة 1993 ، ومهرجان القاهرة الدولي سنة 1996،

توفى سنة 2001 عن عمر 88 سنه.

وصله برانيه 
[ذاكرة مصر المعاصرة توثق حياة المصور والمخترع المصري أوهان | https://www.albayan.ae/paths/books/2010-07-10-1.263725 }}]

مصورين سينيما
مواليد 1913
وفيات 2001
مصور سينمائى مصرى
مصورين مصريين
مصريين ارمينيين
اقباط
سينما مصريه